Diari Oficial de la Generalitat Valenciana


Sumari del DOGV 6679, del 27-12-2011 (2011/13463)

ACORD de 23 de desembre de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'amplia el seu objecte social i es modifiquen els seus Estatuts.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13293


Data del document
:   23-12-2011

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * reglament intern
    * empresa pública
    * capital social
    * legislació

ACORD de 23 de desembre de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'amplia el seu objecte social i es modifiquen els seus Estatuts. [2011/13351]  
El Consell, en la reunió del dia 23 de desembre de 2011, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els articles 285 i següents, que la modificació dels Estatuts correspon acordar-la a la Junta General d'Accionistes.  
La Generalitat és l'únic soci de la mercantil Ciutat de les Arts i de les Ciències, SA, per la qual cosa correspon al Consell, constituït en Junta General Universal d'Accionistes, l'adopció de l'acord de modificació dels Estatuts de la societat, d'acord amb el que establixen els Estatuts de la societat aprovats pel Decret 225/1991, de 9 de desembre, del Consell.  
El Consell, reunit el 23 de desembre de 2011, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'orde del dia de la reunió:  
1r. Acordar l'ampliació de l'objecte social, a fi d'incloure noves línies de negoci.  
2n. Acordar la modificació de l'article 4 dels Estatuts socials.  
3r. Autoritzar la presidenta i el secretari del Consell d'Administració per a realitzar els actes necessaris per a l'execució del que s'ha acordat en esta reunió, atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
  
4t. Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta d'esta Junta Universal d'Accionistes i els acords que s'hi prenen.  
  
Es troben presents tots els socis de la societat, ja que al tractar-se d'una empresa pública de la Generalitat, esta és el seu soci únic.  
Després de l'oportuna deliberació i com no hi han hagut intervencions la constància dels quals se sol·licite, el Consell, en la condició de Junta General d'Accionistes, amb el caràcter d'universal, per unanimitat  
  
ACORDA  
  
Primer  
Modificar l'article 4 dels Estatuts socials, a fi d'incloure noves línies de negoci per a la societat.  
  
Segon  
Modificar l'article 4 dels Estatuts socials. La nova redacció de l'article dels Estatuts socials serà la següent:  
«Article 4  
La societat tindrà com a objecte:  
1. A. La promoció, organització i gestió de totes les activitats que requerisquen la preparació, construcció i posada en funcionament dels projectes de la Generalitat de la Ciutat de les Arts i de les Ciències de Valencia.  
B. La promoció, organització i gestió de l'explotació de les activitats i servicis que s'han de realitzar en els immobles i instal·lacions que integren els projectes als quals es fa referència en el paràgraf anterior.  
C. La venda d'entrades tant per a productes, espectacles i esdeveniments organitzats per tercers que tinguen lloc en les seues instal·lacions, com productes, espectacles o esdeveniments realitzats per tercers i que tinguen lloc fora de les instal·lacions de Cacsa.  
D. La prestació de servicis de telemàrqueting per a tercers.  
2. La societat podrà realitzar les activitats que integren el seu objecte social, totalment o parcialment, de mode indirecte, per mitjà de la titularitat d'accions o participacions en societats amb objecte idèntic o anàleg. Així mateix, podrà constituir als mateixos fins altres societats en què participen qualssevol altres entitats públiques o privades i/o persones físiques o jurídiques.  
Tot el que siga necessari es farà a través dels oportuns professionals amb títol oficial».  
  
Tercer  
Autoritzar la presidenta i el secretari del Consell d'Administració per a realitzar tots els actes que siguen necessaris per a l'execució d'allò que s'ha acordat en esta reunió, atorgant per a això, si és el cas, les corresponents escriptures públiques i instant la inscripció d'estes en el Registre Mercantil.  
  
Quart  
Autoritzar el secretari del Consell d'Administració per a certificar el contingut de l'acta d'esta Junta General Universal d'Accionistes i dels acords que s'hi prenen.   
Estos acords es transcriuen literalment.  
Com no s'han debatut més assumptes que els ressenyats en l'orde del dia, s'aprova l'acta corresponent a esta reunió de la Junta General Universal d'Accionistes de la mercantil Ciutat de les Arts i de les Ciències, SA.  
  
València, 23 de desembre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA